สั่งพิจารณาลับ คดี 112 อัญชัญ – แชร์คลิปบรรพต ศาลอาญานัดสืบพยาน ธ.ค.นี้
ศาลอาญาสั่งพิจารณาลับ คดี 112 อัญชัญ – แชร์คลิปบรรพต นัดสืบพยาน ธ.ค.63ขณะที่ก่อนหน้านี้ เธอถูกคุมขังอยู่ในทัณฑสถานหญิงกลางอยู่เป็นเวลาเกือบ 4 ปี ก่อนที่จะได้รับอนุญาตให้ประกันตัวเมื่อปลายปี 6119 ก.พ.2563ความคืบหน้าคดีของ อัญชัญ (สงวนนามสกุล) จำเลยที่ถูกตั้งข้อหาตามประมวลกฎหมายอาญา มาตรา 112 และ พ.ร.บ. คอมพิวเตอร์ฯ มาตรา 14 โดยถูกกล่าวหาว่า เป็นผู้อัพโหลดและเผยแพร่คลิปข้อความเสียงของ บรรพต รายงานเมื่อวันที่17 ก.พ.ที่ผ่านมา ว่าศาลอาญา รัชดาฯ นัดพร้อมคู่ความเพื่อกำหนดวันนัดสืบพยานในคดีโจทก์ จำเลย ทนายจำเลย และนายประกัน มาศาล คดีนี้ เดิมทีก่อนที่จะมีคำสั่งโอนย้ายคดีมายังศาลยุติธรรม ศาลทหารกรุงเทพได้ทำการสืบพยานโจทก์ไปแล้วทั้งหมด 7 ปาก ในนัดนี้ พนักงานอัยการ สำนักงานอัยการพิเศษฝ่ายคดีพิเศษ 4 สำนักงานอัยการสูงสุด ซึ่งเป็นโจทก์ในคดีนี้แถลงว่า จะขอสืบพยานโจทก์อีก 4 ปาก ใช้เวลา 2 นัด ด้านจำเลยและทนายจำเลยระบุว่า จะขอสืบพยานจำเลยรวม 2 ปาก ใช้เวลาสืบครึ่งนัด ศาลพิเคราะห์แล้ว ให้นัดสืบพยานโจทก์และจำเลยติดต่อกันเป็นจำนวน 2 นัด โดยให้โจทก์ออกหมายเรียกพยานโจทก์ภายใน 15 วัน นับตั้งแต่วันนี้ทั้งนี้โจทก์และจำเลยได้ตกลงกำหนดวันนัดสืบพยานในวันที่ 15 – 16 ธันวาคม 2563โดยทั้งสองวันจะเริ่มตั้งแต่เวลา 9.00 น.เป็นต้นไปนอกจากนี้ ศูนย์ทนายความเพื่อสิทธิมนุษยชน รายงานด้วยว่า ศาลยังมีคำสั่งพิจารณาคดีนี้เป็นการลับเช่นเดียวกับศาลทหาร โดยระบุว่า เนื่องจากคดีนี้เป็นความผิดตามประมวลกฎหมายอาญา มาตรา 112 ในการพิจารณาคดีอาจส่งผลกระทบต่อความสงบเรียบร้อยหรือศีลธรรมอันดีของประชาชนต่อมา นายประกันของอัญชัญได้ยื่นคำร้องขอประกันตัว โดยใช้หลักทรัพย์เดิมที่เคยวางไว้ในศาลทหารเป็นเงินสดจำนวน 500000 บาท ศาลมีคำสั่งอนุญาตให้ประกันตัวสำหรับ คดีนี้ ศูนย์ทนายความเพื่อสิทธิมนุษยชน รายงานข้อมูลด้วยว่าอัญชัญถูกทหารพร้อมอาวุธบุกเข้าจับกุมที่บ้านระหว่างที่มีการประกาศกฎอัยการศึก เมื่อวันที่ 25 ม.ค. 2558 หลังอยู่ในการควบคุมตัวของทหารตามกฎอัยการศึกรวม 6 วัน อัญชัญถูกส่งตัวให้ดีเอสไอดำเนินคดี โดยกล่าวหาว่า เป็นผู้อัพโหลดและเผยแพร่คลิปเสียงของ บรรพต ซึ่งมีเนื้อหาเข้าข่ายหมิ่นประมาทพระมหากษัตริย์ฯ ต่อมา อัยการศาลทหารกรุงเทพยื่นฟ้องอัญชันต่อศาลทหารกรุงเทพรวม 29 กรรม อัญชัญให้การปฏิเสธและต่อสู้คดีในชั้นศาลศาลทหารมีคำสั่งให้พิจารณาคดีนี้เป็นการลับ อีกทั้งยังไม่อนุญาตให้ประกันตัว โดยระบุเหตุผลว่า เป็นคดีที่มีอัตราโทษสูง เกรงว่าจะหลบหนี ทำให้อัญชัญถูกคุมขังอยู่ในทัณฑสถานหญิงกลางอยู่เป็นเวลาเกือบ 4 ปี ก่อนที่เธอจะได้รับอนุญาตให้ประกันตัวเมื่อปลายปี 2561อัญชัญนับเป็นหนึ่งในกลุ่มผู้ต้องหา/จำเลย จำนวน 14 ราย ที่ถูกกล่าวหาว่าเกี่ยวข้องกับการจัดทำและเผยแพร่คลิปเสียงของ บรรพต โดยแต่ละรายถูกฟ้องแยกเป็นคนละคดีกัน ด้วยจำนวนกรรมที่ไม่เท่ากัน โดยเธอเป็นผู้ต้องหา/จำเลยเพียงคนเดียวที่ยังต่อสู้คดีอยู่ ขณะที่คดีของคนอื่นๆ ส่วนใหญ่ที่เกี่ยวข้องกับ เครือข่ายบรรพต ถูกฟ้องร้องเพียง 1 กรรม รวมทั้งตัวบรรพตเองซึ่งเป็นผู้กล่าวคลิปเสียงต่างๆ ทั้งหมดให้การรับสารภาพ และถูกศาลทหารพิพากษาลงโทษระหว่าง 3-5 ปี เกือบทั้งหมดได้รับการปล่อยตัวจากเรือนจำแล้ว
ศาลอาญาสั่งพิจารณาลับ คดี 112 อัญชัญ – แชร์คลิปบรรพต นัดสืบพยาน ธ.ค.63 ขณะที่ก่อนหน้านี้ เธอถูกคุมขังอยู่ในทัณฑสถานหญิงกลางอยู่เป็นเวลาเกือบ 4 ปี ก่อนที่จะได้รับอนุญาตให้ประกันตัวเมื่อปลายปี 6119
อัญชัญ,ศูนย์ทนายความเพื่อสิทธิมนุษยชน,การพิจารณาลับ,ม.112,เครือข่ายบรรพต